Tatoeba sentences — language code: yue
我攞我本字典嚟查咗嗰幾隻字。
唔該你四點叫我起身吖。我一定要搭到架頭班火車。
佢已經唔再係以前嗰個成日都笑住口嘅男仔喇。
你一定會後悔㗎。
佢著衫好講究。
佢保持住而家呢種速度溫書嘅話，考試合格絕對無問題。
中國大過日本好多。
佢係俾人迫先至結婚㗎。
佢返到嚟嗰陣，我啱啱好寫完封信。
佢仲未到呀，唔知係咪發生咗啲咩意外呢？
佢就係我尋晚同你講過嗰位醫生。
嗰幅畫係印象派嘅大師級作品。
喺赤道附近一個狹窄區域嘅熱帶雨林，而家不斷咁俾人類破壞緊，預計喺二零零零年之前，嗰個區域會有五分之四嘅熱帶雨林喺地球度消失。
我仲以為佢好信得過添。
噉嘅字典至少都應該有兩句「雪櫃」嘅例句啩。
唔該你叉咗啲俾咗錢嘅人嘅名吖。
你可唔可以晏啲再打電話嚟呀？
我已經有信封㗎喇。
嗰份工對佢嚟講好重要。
佢贏咗冠軍就喺度晒命。
條裙你買咗幾多錢呀？
我一定會去探佢嘅。
我攰到行唔郁喇。
無你幫手，個計劃就成功唔到㗎喇。
你去嗰個超級市場，差唔多咩日用品都買到。
你可唔可以唔好開住道門呀？
仲有兩個禮拜就到聖誕節喇。
呢間游水學校每個月要俾幾多學費㗎？
你通常幾點起身㗎？
呢支筆係我㗎。
人類識得諗嘢同講嘢，但係動物就唔識。呢個就係人類同動物嘅分別喇。
我明你點解唔想去喇。
上個禮拜我細佬借咗十蚊俾我，我而家仲未還返俾佢。
我阿媽成日話時間就係金錢。
無咩嘢好味得過你整啲嘢食。
個天花板上面有隻烏蠅。
佢由朝做到晚。
「哼，就算係噉呀，我個分咪仲係高過你多多聲！」「你講咩話？！如果我出盡晒力，你仲會係我對手咩？」
如果出咗咩事，即刻打電話俾我。
我想問吓火車站點行呀？
嗰間舖頭賣唔賣筆記簿㗎？
佢唔食煙。
你應該學吓控制自己嘅情緒。
啲屋狗竇咁亂我都頂得順，但係污糟嘅話我就接受唔到。
唔。我有預感我行邊邊都會蕩失路。
我今個學期啲成績好差。
我哋諗住去行山，你一唔一齊呀？
我想沉入去海裏面，喺呢個世界度消失，噉就唔會再有人見到我喇。
阿 Lucy 實會嚟嘅。
嚴格嚟講，蕃茄唔係蔬菜，係生果。
我同個外國學生做咗好朋友。
佢想做有錢佬，所以就由朝到晚係噉做嘢。
我都係車你返屋企啦。
佢一開始讀嗰封信就喊咗出嚟。
對佢嚟講，「肚餓」係一個抽象嘅概念，因為佢根本就無試過肚餓。
呢種物質好輕，可以浮喺水面。
個學生俾個老師望到周身唔自在。
條路上面舖滿晒樹葉。
第十台喺度播緊啲咩呀？
佢一步一步噉上咗樓梯。
佢喺個泳池游水嗰陣整唔見咗儲物櫃條鎖匙。
唔同國家有唔同習俗。
我搭火車去咗神戶。
你千祈唔好講呢件事俾你阿爸阿媽聽。
睇書可以學識好多生字。
我唔鍾意飲咖啡。
我仲未有機會睇嗰套戲。
我冇食早餐，所以好肚餓。
係邊個趁我唔喺度嗰陣睇我本日記呀？
佢幅相上咗報紙。
我哋傾咗嗰個問題。
快啲啦，你仲慢吞吞噉我哋就遲到㗎喇。
我唔鍾意食煙，因為食煙對身體唔好。
阿 Bob 老豆喺女校教書。
佢呃咗個阿婆啲錢。
佢係其中一個市長嘅候選人。
我只能夠咁樣做。
呢間舖頭九點閂門。
佢起唔到火，唯有生食條魚。
我喺外國讀書。
啲白蘿蔔可能貴過啲紅蘿蔔。
佢咩事都靠晒個老公。
將呢條線分做二十個等分。
你唔知佢兩年前死咗咩？
就嚟到朝頭早嘅繁忙時段喇，我哋仲唔行就塞車㗎喇。
我買咗呢件減緊價嘅 T 恤。
巴西講咩文㗎？
唔好擺到你啲嘢周圍都係。
佢請我食咗餐好正嘅晚餐。
唔該你開大啲冷氣吖。
嚴格啲講，呢套理論唔可以話係啱。
坐喺角落頭嗰個男人係邊個嚟㗎？
搭嗰架巴士就可以去到動物園喇。
我係咪一定要即刻去呀？
間房有無浴缸㗎？
你要喺佢哋返嚟之前做好啲功課。
呢個係我見過最靚嘅景。
無論喺咩地方，過馬路之前都應該望清楚左右先。
班火車仲淨返一個字就開㗎喇，但係佢都仲未見人。
萬一佢遲到噉點算呀？
「而家幾點呀？」「三點四。」
而家啲細路唔鍾意睇書㗎喇，真係多得啲電視機唔少。
呢度夜晚好靜。
他問咗我幾多歲、叫咩名、住邊度等等。
我哋喺間學校附近住。
我諗唔起「多謝」用德文點講。
直率喺日本人嘅眼裏面並唔係一種美德。
我哋幫隻貓改咗個名，叫做 Mimi。
已經過咗廿年喇。
唔好俾啲差佬發現你有槍喺身。
我一定要同阿 Ann 講對唔住。
佢啱啱先食完晏，無理由會肚餓。
有五分四嘅會員反對呢個計劃。
唔該你將個故事由頭到尾講晒俾我地聽。
葡萄酒嘅味道好受天氣影響。
你返屋企嗰陣順便嚟探吓我吖。
呢啲習俗同我哋國家唔同。
呢條係一條好深嘅數學題。
你可唔可以帶我去呀？
你日日都係做埋啲一模一樣嘅嘢，乜唔會覺得悶嘅咩？
因為佢唔小心，所以先會出事。
好熱呀，我就嚟頂唔順喇。
你隻錶準唔準㗎？
我老豆係生cancer死嘅。
佢都廿歲喇，但係都仲係唔夠膽同女仔傾計。
三嘅三次方係廿七。
我想嘔。
決定咗我就會話俾你聽㗎喇。
我會處理呢個問題。
雖然俾佢哋反對得好犀利，但係我哋都係實行咗我哋個計劃。
我要用魔法將佢變做一隻青蛙！
落咁大雨，都幫我哋搬屋，佢真係好人呀！
阿 Mike 成日喺度𠱓佢老豆買架車俾佢。
佢解釋咗俾我聽，但係我都仲係唔明。
過咗差唔多十年，你都仲係同以前一樣咁靚。
你係咪真係鍾意我㗎？
我好掛住你。
我返到屋企嗰陣好鬼肚餓。
同呢幅比起上嚟，嗰幅畫啲色靚好多。
我寧願去啲唔鍾意嘅公司度做嘢，都唔想渾渾噩噩噉又過多年。
將呢啲生字寫落你本簿度吖。
你幾時喺倫敦返返嚟㗎？
你阿媽鬧緊你嗰陣唔好駁嘴。
日本人每日食三餐。
求吓你開門俾我入嚟啦。
你一定要諗清楚你想做啲點嘅工。
呢啲花擺喺邊度都無所謂，顯眼就得㗎喇。
我完全唔明嗰條問題喺度問啲乜。
阿 Tony 打網球真係好勁呀！
你放假諗住去邊度玩呀？
佢喺國際象棋比賽裏面攞咗冠軍。
你細個嗰陣係咪有好多開心嘅經歷呢？
呢條河有一咪闊。
佢將個蘋果切開咗兩分。
學生唔可以喺學校裏面食煙。
你可唔可以講慢少少呀？
邊個喺度彈結他呀？
我哋有某啲地方同佢哋唔同。
而家差唔多每家每戶都有一兩部電視喇。
想像吓阿 Ed 著咗女人衫之後會係點嘅樣吖。
你做咩無嚟到嘅？
今年興啲咩款嘅外套呀？
知道個真相嘅人淨係得幾個。
唔該你事先講定個計劃俾我知吖。
呢幾年啲天氣好唔正常。
今朝早我同個老婆有少少拗撬。我本來以為無乜嘢，去到夜晚見到佢咁嘅樣，先知原來我搞到佢好唔開心。
唔使喇，唔該。
你想去野生動物園就搭五號巴士啦。
嗰座建築物會喺一年之內起完。
阿 Andersen 都好驚狗㗎。
就快三點喇。
放假玩得開唔開心呀？
「你個鼻搞咩呀？」「我頭先褪後架車嗰陣，諗住伸個頭出去睇清楚後面有無人。我以個車窗開住啦，點知原來閂咗喎，於是就成個頭撞咗哩個窗度喇。」
呢本書好深，一個禮拜好難睇得晒。
無咩嘢重要得過健康。
下個禮拜我諗住去溫哥華探吓我家姐。
我細佬同我一樣咁高。
喺泰國，湊仔湊女唔係阿爸嘅責任，而係由阿媽一個人搞掂晒嘅。
你可以用肉眼睇星星，用望遠鏡嘅話，仲可以睇得清楚啲添。
佢嘅計劃係喺嗰條河上面起一條橋。
嗰兩個人偷偷地入咗間屋，俾人見到咗。
我覺得你應該寫封信多謝佢。
可唔可以介紹幾味齋菜呀？
你以前住邊間屋㗎？
同以前比，已經進步咗好多。
我以前星期日成日同佢去打網球。
我今日想出街，唔想留喺屋企。
我發夢見到嘅係一個冇戰爭嘅、和平嘅世界。
琳達伸咗條脷出嚟。
你幾時去，佢都會喺屋企。
我哋要詳細噉分析吓件事發生嘅前因後果。
「你哋係唔係學生嚟㗎？」「係呀。」
呢首歌令我諗返起我細個嗰陣啲嘢。
喺條咁急嘅急流裏面游水，一定會好危險㗎。
呢啲樹係佢哋種嘅。
呢兩個學生測驗都係全部合格。
你出門口嗰陣記住攞遮呀。
你喺度簽個名就得㗎喇。
我哋可唔可以喺二月廿八號三點到見面呀？
你點知㗎？